Ny Havnevej – NEJ TAK !!!

Jeg er skide hamrende tosset over, at Randers Kommune kan finde på at smadre Kristrup, ved at føre en ”Ny Havnevej” ad Clausholmvej gennem Kristrup. Tænk at voksne mennesker kan sidde og træffe så dårlige beslutninger – og så måden det foregår på…. Det virker både ufint og som om, der ikke spilles med åbne kort.

Jeg er denne gang gjort opmærksom på høringssvar gennem eboks, mens jeg i foråret ikke hørte noget. Det er da ”smart”, hvis man kun giver besked til nogle få, så man måske slipper for for meget modstand.

Jeg er daglig bruger af Clausholmvej og har altid boet i ”den side af Kristrup”, hvor vi har benyttet Clausholmvej. Jeg kan konstatere, at der længe har været tungere trafik.

Det virker som en meget rodet affære med manglende analyser af trafikken i Kristrup og de eksisterende vejforhold. Det er vist en skrivebordsbeslutning? Eller har der virkelig være nogen ude at kigge på de faktiske forhold? Og så virker det meget ufint, at I gennemtrumfer og kalder det en ”Ny Havnevej”, når det mest at alt, drejer sig lige så meget om tilkørsel til prestige-projekt Klimabro. Der er meget sammenblanding af projekter, som er svære at skille ad, da de i sidste ende hænger sammen. Ny havnevej/flytning af havn/klimabro/Byen til vandet. Så er der høring om havnevej, så bliver der høring om ny havn. Og senere hele infrastrukturen…. Og nu kalder I det en klimabro. Men hvad har det egentlig med klima at gøre – er det ikke bare en bro?

Hvad er Jeres dagsorden? Jeg fristes til at tro, at det er ”Byen til vandet” og så skal alting andet passes ind efter det? Er det virkelig for at løse trafikken på broen eller er det for at få trafikken væk fra Havnegade og få ”Byen til vandet”? ”*Det har de i alle andre storbyer -så der skal vi også ha’” ”Vi skal lokke nye borgere til byen”* – og så skide være med dem, der bor der i forvejen…. Prestige-projekter. Fint skal det være – lort er det…(for bla. Kristrup) I Aarhus er Aarhus Ø en bydel for sig, med ret trafikale veje udenom. Måske det også er et fint projekt/vision, men så længe det bliver på bekostning af en Ny Havnevej gennem Kristrup, kommer jeg ALDRIG til at gå ind for det projekt.

Jeg tror I har en plan, men I fortæller os ikke helt, hvad den går ud på.

Nu siger I så, at I vil lytte til borgerne. OG det håber jeg, I mener! Men hvorfor er det, man bare tror, det er fordi det lyder godt at sige og fordi der skal være høringssvar. I foråret var der næsten 1.000 der skrev under på, at de var imod en Ny Havnevej gennem Kristrup og alligevel vedtog I det. Jeg kan læse mig til, at der bor ca. 3.000 i Kristrup, og hvis man derfra trækker børn og ældre, som ikke har mulighed for at skrive under, så er det en ret STOR andel. Og I må da også regne med, at dem der ikke er direkte berørte af dette projekt, er ligeglade med, hvad der foregår i Kristrup. Og at I derfor ikke kan tage det, som en andel af hele Randers. Og så vedtager I en Ny Havnevej alligevel. Når der så står en fra byrådet på TV og siger, at hun da også er glad for, at det ikke er der, hvor hun bor, så ved man da bare, at man ikke har fået en gave. Der ligger ret mange høringssvar fra maj og dem synes jeg, I stadig skal tage med i betragtningen denne gang. Måske der ikke er så mange, der har giver deres mening til kende denne gang, fordi de føler, at der alligevel ikke bliver lyttet.

Og hvorfor er det, I har været i gang med at lave havn og vej til havnen længe inden, at Ny Havnevej var blevet vedtaget. Meget mærkeligt.

I har lagt en kæmpe lort i Kristrup – og den bedes I fjerne !!! Den klimabro vil komme til at gå mest ud over Kristrup, Romalt og Dronningborg. For vi kan jo alle regne ud, at I kommer til at pløje trafikken videre ad Bækkestien, selvom I siger ”D*et gør vi ikke….øhh, i første omgang”*. Fordi ingen kender jeres reelle dagsorden. Og hvad med alle de fine lejligheder i Sporbyen – vidste de, at de ville få udsigt til en havn og måske en firesporet havnevej/klimabrovej ? Der bliver jo også en slags Havnevej fra Dronningborg-siden.

I fortæller så fint og flot hvordan klimabroen skal fordele trafikken i Randers og har tal og analyser af det, MEN man har IKKE lavet en beregning af, hvad en Ny Havnevej betyder for trafikken i Kristrup, når det nu også betyder lukkede sideveje. Meget mærkeligt og useriøst! Og kan man nu også stole på det, der i første omgang er meldt ud…. Hvis lyskrydset Clausholmvej/Kristrupvej får lov at blive, vil Kristrupvej i den gamle bydel jo blive vildt overbelastet og det er den slet ikke gearet til. Der er i forvejen chikaner og parkerede biler. Jeg tænker trafikken der, vil blive meget værre end på Randers Bro i myldretiden. Desuden er det en skolevej for cyklende børn og der kører da også stadig busser. Ligesom Clausholmvej heller ikke er gearet til mere trafik. Der er ikke plads til tunge lastbiler og vogntog på Clausholmvej!

Nu inviterer I så til by-tema-vandring. Var det ikke sådan noget, I skulle I have gjort, inden I vedtog en Ny Havnevej.….? Det er lidt ligesom med Mette Frederiksen. I tager også først støvlerne på og kommer ud i marken, når de grimme beslutninger er taget…. Der snakkes tit om byudvikling – men er vi enige om, at det for Kristrup IKKE bliver en byudvikling - nærmest det modsatte? Vi er bare en lille bydel, hvorfor skal vi ødelægges på den måde?

Hvorfor lytter I ikke, når der nu engang er en masse borgere, der giver deres mening til kende. Jeres prioritering er : 1: klimabro 2: 3. spor på motorvejen og 3: østbro. Hvorfor vender I ikke denne prioritering om og lytter til borgerne, starter med en østforbindelse og så det 3. spor på motorvejen. Så har man flyttet den tunge trafik og en del anden trafik ud af og udenom byen og væk fra broen. Hvorfor ligger man ikke en ny havn ude ved en østforbindelse, så den tunge trafik herfra kommer helt ud af byen? Så kunne der jo på sigt blive plads til endnu flere boliger i Flodbyen…. Hvorfor kan man ikke lave den sluse, som klimabroen er en undskyldning for ude ved en østforbindelse, så et større område er sikret? Har man spurgt havnen, hvor de helt vil ligge, for jeg har hørt, de måske også helst ville ligge ude ved en østforbindelse. Ved man, hvor mange af havnens virksomheder, der vil flytte med? Hvis man måler strækningen fra lyskrydset Hammelvej/Clausholmvej og ned til den nye havn og så i stedet måler den strækning ud ad Hammelvej og forbi Romalt, så kan der heller ikke være langt ud til en østforbindelse. Jeg troede, der var lavet ”hængsler” ved omfartsvejen ved Assentoft, netop for, at der var klar til en østforbindelse og ringvej udenom byen. Hvorfor lytter man ikke, når erhvervslivet og transportsektoren går ind for en østforbindelse…

Hvorfor er det, at nogle virksomheder kan sige sig fri af den Ny Havnevej, fordi de lige har bygget nyt, mens andre tromles? Meget mærkeligt. Eksproprierer i resten af Kristrup, når I nu ødelægger den med tung trafik?

Hvorfor tager man ikke hensyn til kommunerne nordøst for fjorden, som ville nyde godt af en østforbindelse både til Randers og deres adgang til Djursland - og omvendt – Djurslands adgang udenom Randers og til sygehuset. Der ville også være bedre transport til og fra havnen, hvis den lå der. Og der kunne måske blomstre noget erhverv op i de kommuner, ligesom det måske også kunne blive mere attraktivt, at bosætte sig der.

Hvad skete der lige med opkøb på Århusvej? Hvis der ikke gøres mere ved den, er der så bare kastet en masse penge ud ad vinduet.

Hvorfor har man kun bestilt én undersøgelse. Normalt når man indhenter tilbud, må man indhente 3. (ved godt det er dyrt). Det kunne jo være, man havde fortalt, hvad det var, man gerne ville opnå med analysen…. Når nu andre har fremlagt nogle helt andre tal, end det I er nået frem til…. Kan man regne med, at de tal I fremlægger for klimabroen stemmer og at alle omk. er talt med. Og at I ikke bare har fået de tal til at se bedre ud.

Randers vil gerne være en storby, så vis det dog og tænkt stort og visionært. Alle andre byer ville da føre tung trafik og store veje/omfartsveje udenom byen. ”Vi” kan ikke forstå, hvorfor de griner af Randers rundt om i landet, men måske fordi det ofte er sådan nogle hovsa-løsninger, der bliver truffet.

Hvis I nu skal til at måle trafikken, så husk venligst ikke at gøre det under Corona, hvor folk og skoler er hjemsendt. Bare så I får det helt rigtige billede.

I har sagt I vil lytte og det håber jeg virkelig, at I gør. Det ville klæde jer, at sige, at I har lyttet til ”folket”, er blevet klogere og vil ændre jeres (dårlige) beslutninger.

Hvorfor skal det hastes igennem. Der har været problemer på den bro i mange år. Og mest i myldretiden. Er der nogen, der skal nå at have deres navn på et projekt inden næste kommunalvalg…

Nå, men nu var det jo kun Ny Havnevej, man skulle udtale sig om – og NEJ vi vil stadig ikke have den ad Clausholmvej og gennem Kristrup!! Det er en OMMER – TAK!

Med venlig hilsen en irriteret Kristrup/Randers-borger.